Tarybos sprendimas
2001 m. balandžio 4 d.
dėl Susitarimo pasikeičiant laiškais tarp Europos bendrijos ir Čilės Respublikos, papildančio Bendrojo bendradarbiavimo susitarimo tarp Europos bendrijos bei jos valstybių narių ir Čilės Respublikos protokolą dėl abipusės administracinės pagalbos muitinės reikalais, sudarymo
(2001/473/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmu sakiniu,
atsižvelgdama į Komisijos pasiūlymą,
kadangi:
(1) Tam, kad tarp šalių būtų galima teikti abipusę administracinę pagalbą muitinės reikalais, kaip numatyta Bendrojo bendradarbiavimo susitarimo, pagal kurį galiausiai bus įsteigtas politinis ir ekonominis susivienijimas tarp Europos bendrijos ir jos valstybių narių ir Čilės Respublikos [1], 7 straipsnio 3 dalyje, prie to Susitarimo turi būti pridėtas protokolas.
(2) Tuo tikslu su Čile vyko derybos, po kurių buvo sudarytas Susitarimas pasikeičiant laiškais, kurį Bendrija suinteresuota patvirtinti,
NUSPRENDĖ:
1 straipsnis
Bendrijos vardu patvirtinamas Susitarimas pasikeičiant laiškais tarp Europos bendrijos ir Čilės Respublikos, papildantis Bendrojo bendradarbiavimo susitarimo protokolą dėl abipusės administracinės pagalbos muitinės reikalais.
Susitarimo pasikeičiant laiškais tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenis, įgaliotus Bendrijos vardu pasirašyti Susitarimą, kad jis taptų privalomas Bendrijai [2].
3 straipsnis
Tarybos Pirmininkas Bendrijos vardu perduoda pranešimą, numatytą Susitarime pasikeičiant laiškais.
Priimta Liuksemburge, 2001 m. balandžio 4 d.